***Завесата се вдига за немски език!***

**Училищен театър на немски език**

**Тема за 2023 г.: Изкуствен интелект**

Ако Вашите ученици учат немски език и с удоволствие се включват в театрални изяви, ако обичат да се изявяват на сцената и там да говорят на немски, тогава най-сърдечно каним Вас и Вашите ученици на ***Завесата се вдига за немски език!*** Чрез вдъхновението на сценичната игра искаме да спечелим българските ученици за немския език и да засилим езиковите им умения.

Всички заинтересовани училища, в които се изучава немски език от 5-ти до 12-ти клас, са поканени да участват в осмото издание на проекта за училищен театър. Заявилите участие училища подготвят с група ученици театрална постановка на немски език, изпращат десет минутен запис от репетицията на Гьоте-институт. Журито избира тези постановки, които ще бъдат показани на финала на фестивала за немскоезичния училищен театър през април. Постановката трябва да е минимум 20 мин., максимум до 30. Избраните училища участват в театралния фестивал с театрални групи до 10 ученика.

Темата на тазгодишното издание трябва да бъде изцяло посветена на "Изкуственият интелект в класната стая“.

Можете да дадете воля на въображението си и да погледнете на темата от всички страни, независимо дали от гледната точка на ученик, учител, министър на образованието или родител. Голяма част от темата се върти около въпросите: Как ИИ може да обогати преподаването ви? Кои училищни предмети ще станат по-важни и кои по-малко? Каква роля ще играят учителите?

**Важни дати:**

до 06.12.2022 г.: Училищата заявяват участието си с прикачения формуляр до Гьоте-институт София.

до 21.02.2023 г.: Заявилите участие училища изпращат на Гьоте-институт десет минутен запис от репетиция.

до 10.03.2023 г.: Училищата получават информация за решението на журито. Осемте най-добре преставили се групи ще бъдат поканени на финала.

12.-13.05.2023 г. Фестивал на училищния театър в Кърджали

Ако имате въпроси, оставаме на разположение. За училищно-организационни въпроси моля да се обърнете към г-жа Алтънкова (МОН), 02 9217585, по организационни въпроси – към г-жа Радойнов (Гьоте-институт) bildung-sofia@goethe.de, 02 939 0100.

Ще се радваме на Вашето участие!